Swiss League

D **Swiss League** (friner **Nationalliga B, National League B**) isch nah der National League d zweithöchst Eishockey-Liga i der Schweiz. Si besteit sit 2019 us 12 Mannschafte.

## Gschicht
Sit 1986 wärdunt zum Endi der Saison d Playoffs üsgetreit, bi dene der Meischter vo der Liga bstimmt wird. 2007 wird d Liga in National League B umbenennt. 2017 giz en weiteri Namensändrig, derbi wirds in Swiss League umbenennt.

Fer drei Saisons (2006/07–2008/09) het öi d Schwizer U20-Nationalmannschaft pro Saison eis Spil gägu jede Club bestritu. D Junioreäswahl spilt sälber üsser Konkurränz und cha wäder abstigu nu ane Playoffs teilnä D Nationalmannschaft Schweizer Ishockeys het derbi immr z Gasträcht im Stadion vom Gägner gnossu und bietut jewils vorem Spil jungi Spiiler üf, wo susch in ihre Stammclubs engagiert sind.

### TV-Vertrag
Ab der NL Saison 2017/18 het sich UPC zämmu mit der Suisse Digital d TV-Rechte fer füf Jahr und ere Rekordsumma vo jährlich durchschnittlich 35,4 Millione Schwizer Franku gesichrut. Derbi wird uf dum neu kreiertu Sportsender MySports immer am Mittwoch es üsgsählts Spil vo der Swiss League ubertreit und ine Playoffs sogar jedi Runde abwägsliswis eis Spil.

## Modus
Iner Saison 2006/07 isch en neui Punkteverteilig analog der National League igfüehrt wordu D Saison glidert schich in zwei Teila; en Qualifikation und en Finalrunde. Iner Qualifikation heint bis zer Saison 2015/16 d elf Vereina füfmal gägu jede Gägner gspilt (zwei Doppelrundine und ei Eifachrundi), mit dem absolviert jedes Team 50 Spil. Hittu sind zwelf Vereins iner Liga verträtu, folglich wärdend 48 Rundine üsgetreit.
Wärend der Saisons 2009/10, 2010/11 und 2011/12 het d Liga nur zäh Vereina kä. Folglich sind 45 Rundine üsgetragu wordu.

Nach der Qualifikation ermittlunt d beschtu acht Mannschafte der Schwizer B-Meischter im Playoff-Stil, der gägu der Verlierer vo de Playouts vo der National League ume Üfstig spilt. D Viertelfinals, Halbfinals und der Final wärdent nachum Modus Best of seven gspilt.

### Erleichterte Üfstig
Aner Versammlig vo der Nationalliga am 11. Februar 2015 wärdent es paar Neurige beschlossu, wo bis zur Saison 2018/19 gültig si sellent. Zil ischs, d Swiss League üfzstocke und der Üfstig fer d Teams üser Regio League z erleichtru. Dermit d jetzigu Vereina und zukünftigu Istiger en gewissi Sicherheit bi der Planig vom Spilbetrib heint, wird der sportlich Abstig bis und mit 2018/19 üsgsetzt. Teams üser Regio League miessund wäder zwingund Meischter wärdu, nu iner 1. Liga (dritthöchste Spielklasse) spilu.

Vereina, wo in d Swiss League istigu wellunt, chänunt das uf zwei Arte machu, als "Farmteam" voma National-League-Club oder als eiguständigi Mannschaft. Farmteams miessunt mehrheitlich im Bsitt vora NL-Mannschaft si und därfent nit in d höchst Liga üfstigu.

En Atrag zum Üfstig in d damalig National League B stellunt d Rapperswil-Jona Lakers fer der SC Herisau, wells zum Farmteam hätti sellu wärdu, und der nünmalig Schwizer Meischter EHC Arosa.
Der SC Herisau spilt aktuell iner 2. Liga, der EHC Arosa stigt zum Endi voner Saison sportlich üs der 1. Liga in d 2. Liga ab.

Wärund z Projekt z Herisau mit dum Abstig vone Lakers automatisch hinfällig wordu isch, het Arosa kei Lizenz bercho, darfer aber der Amateur-Schwizermeischter EHC Winterthur.

Iner Saison 2016/17 wurden die sind d HCB Ticino Rockets als Farmteam vom HC Ambrì-Piotta und d EVZ Academy als Farmteam vom EV Zug in d damalig National League B üfgnu wordu.

## Teilnähmer
Iner Saison 2019/20 sind zwelf Mannschafte verträtu:

### Ehemaligi Mannschafte
Sit der Umbenennig vo der Nationalliga B in d National League B im Jahr 2007 sind nu folgendi Vereina iner Liga verträtu gsi:
* EHC Biel (bis 2008, Üfstig)
* EHC Chur (bis 2008, Rückzug)
* HC Martigny (bis 2008, Rückzug)
* HC Neuchâtel Young Sprinters (bis 2009, Rückzug)
* Lausanne HC (bis 2013, Üfstig)
* HC Sierre (bis 2013, Rückzug, ab 2019 wider zrug)
* EHC Basel (bis 2014, Rückzug)
* SCL Tigers (bis 2015, Üfstig)
* HC Red Ice (bis 2017, Rückzug)
* SC Rapperswil-Jona Lakers (bis 2018, Üfstig)

## Gsesch öi
* PostFinance Top Scorer

## Weblinks

* Offizielle Website
* o

## Einzelnahwisa